ᱞᱤᱴᱤᱯᱟᱲᱟ ᱵᱚᱱᱚᱛ

ᱞᱤᱴᱤᱯᱟᱲᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱯᱟᱠᱩᱲ ᱦᱚᱱᱚᱛ ᱨᱮᱭᱟᱜ ᱯᱟᱠᱩᱲ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱾ ᱚᱛᱱᱚᱜ ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 24°41′41.9″N 87°37′1″E ᱾ ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱟᱠᱩᱲ ᱠᱷᱚᱱ ᱒᱘ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱹᱥᱛᱤ ᱠᱟᱭᱛᱮ ᱵᱩᱨᱩ ᱴᱚᱴᱷᱟᱠᱤᱭᱟᱹ ᱮᱞᱟᱠᱟ ᱠᱟᱱ ᱨᱮᱦᱚᱸ, ᱯᱟᱠᱩᱲ ᱦᱚᱱᱚᱛ ᱨᱮᱭᱟᱜ ᱟᱫᱚᱢ ᱟᱫᱚᱢ ᱴᱷᱮᱱ ᱥᱚᱢᱟᱱ ᱚᱛ ᱦᱚᱸ ᱢᱮᱱᱟᱜ ᱜᱮᱭᱟ᱾ ᱦᱚᱱᱚᱛ ᱨᱮᱭᱟᱜ ᱵᱟᱨᱦᱮ ᱨᱮ ᱢᱮᱱᱟᱜ ᱯᱷᱟᱨᱟᱠᱠᱟ ᱯᱷᱤᱰᱟᱨ ᱠᱮᱱᱮᱞ ᱟᱨ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱛᱟᱞᱟ ᱨᱮ ᱢᱤᱫ ᱡᱤᱞᱤᱧ ᱢᱮᱱᱠᱷᱟᱱ ᱱᱟᱱᱦᱟ ᱟᱹᱰᱤ ᱟᱨᱡᱟᱣᱟᱱ ᱴᱚᱴᱷᱟ ᱢᱮᱱᱟᱜᱼᱟ᱾ ᱞᱤᱴᱤᱯᱟᱲᱟ ᱟᱨ ᱟᱢᱲᱟᱯᱟᱲᱟ ᱵᱚᱱᱚᱛ ᱫᱚ ᱡᱟᱹᱥᱛᱤ ᱠᱟᱭᱛᱮ ᱵᱩᱨᱩ ᱴᱚᱴᱷᱟ ᱠᱟᱱᱟ᱾ ᱢᱤᱫ ᱚᱠᱛᱮ ᱱᱚᱣᱟ ᱦᱚᱱᱚᱛ ᱱᱚᱸᱰᱮᱱᱟᱜ ᱵᱤᱨ ᱠᱷᱟᱹᱛᱤᱨ ᱧᱩᱢᱚᱜ ᱠᱟᱱ ᱛᱟᱦᱮᱸᱱᱟ, ᱱᱤᱛ ᱚᱱᱟ ᱠᱚ ᱡᱷᱚᱛᱚ ᱪᱟᱵᱟ ᱟᱠᱟᱱᱟ, ᱵᱩᱨᱩ ᱪᱚᱴ ᱠᱚᱨᱮ ᱢᱤᱫ ᱵᱟᱨ ᱢᱮᱱᱟᱜ ᱫᱚ ᱢᱮᱱᱟᱜ ᱟᱠᱟᱫᱟ ᱜᱮᱭᱟ᱾ ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮᱭᱟᱜ ᱠᱚᱧᱮ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱥᱮᱫ ᱵᱟᱨᱦᱟᱭᱮᱛ ᱯᱟᱴᱷᱱᱟ ᱵᱚᱱᱚᱛ, ᱥᱟᱢᱟᱝ ᱥᱮᱫ ᱦᱤᱨᱚᱱᱯᱩᱨ ᱵᱚᱱᱚᱛ, ᱮᱛᱚᱢ ᱥᱮᱫ ᱟᱢᱲᱟᱯᱟᱲᱟ ᱵᱚᱱᱚᱛ ᱟᱨ ᱯᱟᱪᱮ ᱥᱮᱫ ᱜᱳᱰᱰᱟ ᱦᱚᱱᱚᱛ ᱨᱮᱭᱟᱜ ᱥᱩᱱᱫᱚᱨᱯᱟᱦᱟᱨᱤ ᱵᱚᱱᱚᱛ ᱢᱮᱱᱟᱜᱼᱟ᱾ ᱞᱤᱴᱤᱯᱟᱲᱟ ᱵᱚᱱᱚᱛ ᱫᱚ ᱔᱑᱒.᱙᱕ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱞᱤᱴᱤᱯᱟᱲᱟ ᱯᱩᱞᱤᱥ ᱤᱥᱴᱮᱥᱚᱱ ᱫᱚ ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢ ᱮᱫᱟ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱞᱤᱴᱤᱯᱟᱲᱟ ᱟᱹᱛᱩ ᱨᱮ ᱢᱮᱱᱟᱜᱼᱟ᱾ ᱰᱮᱢᱚᱜᱽᱨᱟᱯᱷᱤ ᱦᱚᱲ ᱞᱮᱠᱷᱟ ᱒᱐᱑᱒ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮ ᱜᱩᱴ ᱑,᱐᱖,᱗᱐᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱫᱚ ᱡᱷᱚᱛᱚ ᱜᱮ ᱟᱹᱛᱩ ᱴᱚᱞᱟ ᱨᱮᱠᱚ ᱛᱟᱦᱮᱸᱱ ᱠᱟᱱᱟ᱾ ᱕᱒,᱘᱕᱐ (᱕᱐%) ᱫᱚ ᱠᱚᱲᱟ ᱟᱨ ᱕᱒,᱘᱕᱑ (᱕᱐%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱒᱑,᱙᱑᱙ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱟᱹᱫᱤᱵᱟᱹᱥᱤ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱗᱖,᱓᱕᱒ (᱗᱒.᱒᱓%) ᱜᱚᱴᱟᱱ᱾ ᱥᱮᱪᱮᱫ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮ ᱓᱔,᱐᱙᱙ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱔᱐.᱗᱐%) ᱜᱟᱱ ᱥᱤᱠᱷᱱᱟᱹᱛᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱩᱠᱩ ᱢᱩᱸᱫᱽ ᱨᱮ ᱒᱑,᱒᱔᱗ (᱖᱒%) ᱫᱚ ᱠᱚᱲᱟ ᱟᱨ ᱑᱒,᱘᱕᱒ (᱓᱘%) ᱜᱚᱴᱟᱱ ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱯᱟᱹᱨᱥᱤ ᱟᱨ ᱫᱷᱚᱨᱚᱢ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱔᱗.᱗᱙% ᱦᱤᱱᱫᱩ, ᱑᱔.᱙᱐% ᱤᱥᱟᱹᱭ, ᱑᱐.᱙᱘% ᱤᱥᱞᱟᱢ ᱟᱨ ᱑᱑.᱑᱗% ᱥᱟᱨᱱᱟ ᱫᱷᱚᱨᱚᱢ ᱨᱮᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱗᱑.᱖᱘% ᱟᱨ ᱜᱚᱴᱟ ᱦᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱮᱠᱷᱟᱱ ᱔᱔.᱕᱙%᱾ ᱟᱹᱫᱤᱵᱟᱹᱥᱤ ᱠᱚ ᱢᱩᱸᱫᱽ ᱨᱮ ᱘᱕% ᱥᱟᱱᱛᱟᱲ, ᱟᱨ ᱮᱴᱟᱜ ᱵᱟᱨᱭᱟ ᱟᱹᱫᱤᱵᱟᱹᱥᱤ ᱫᱚ ᱠᱤᱱ ᱦᱩᱭᱩᱜ ᱠᱟᱱᱟ ᱢᱟᱞ ᱢᱟᱦᱟᱲᱤᱭᱟ ᱟᱨ ᱥᱳᱣᱨᱤᱭᱟ ᱯᱟᱦᱟᱲᱤᱭᱟ᱾ ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱨᱟᱡᱽ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱰᱷᱮᱨ ᱨᱚᱲᱚᱜᱚᱜ ᱠᱟᱱ ᱯᱟᱹᱨᱥᱤ ᱠᱟᱱᱟ᱾ ᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱚᱠᱛᱮ ᱨᱮ, ᱕᱐.᱓᱔% ᱦᱚᱲ ᱥᱟᱱᱛᱟᱲᱤ, ᱒᱑.᱔᱗% ᱦᱚᱲ ᱢᱟᱞᱛᱳ, ᱑᱔.᱕᱔% ᱠᱷᱳᱨᱴᱷᱟ, ᱖.᱗᱘% ᱵᱟᱝᱞᱟ, ᱓.᱕᱗% ᱩᱨᱫᱩ ᱟᱨ ᱑.᱒᱖% ᱦᱚᱲ ᱦᱤᱱᱫᱤ ᱯᱟᱹᱨᱥᱤ ᱟᱠᱚᱣᱟᱜ ᱟᱭᱳ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱟ᱾ ᱨᱮᱸᱜᱮᱡ ᱦᱟᱞᱚᱛ ᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱯᱟᱠᱩᱲ ᱦᱚᱱᱚᱛ ᱨᱮᱱ ᱕᱐-᱖᱐% ᱦᱚᱲ ᱨᱮᱸᱜᱮᱡ ᱜᱟᱲ ᱠᱷᱚᱱ ᱞᱟᱛᱟᱨ (ᱵᱤ.ᱯᱤ.ᱮᱞ) ᱨᱮᱠᱚ ᱛᱟᱦᱮᱸ ᱠᱟᱱᱟ᱾ ᱥᱟᱦᱮᱵᱽᱜᱚᱸᱡᱽ, ᱫᱮᱣᱜᱷᱚᱨ ᱟᱨ ᱜᱟᱲᱣᱟ ᱦᱚᱱᱚᱛ ᱨᱮᱦᱚᱸ ᱱᱚᱝᱠᱟ ᱜᱮ ᱦᱟᱞᱚᱛ ᱛᱟᱦᱮᱸ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱨᱮᱸᱜᱮᱡ ᱨᱮᱭᱟᱜ ᱫᱚᱨ ᱑᱙᱙᱓-᱙᱔ ᱨᱮ ᱖᱖% ᱠᱷᱚᱱ ᱒᱐᱐᱔-᱒᱐᱐᱕ ᱨᱮ ᱔᱖% ᱠᱚᱢ ᱟᱠᱟᱱᱟ, ᱒᱐᱐᱑ ᱨᱮᱫᱚ ᱱᱚᱣᱟ ᱫᱚᱨ ᱓᱙.᱑% ᱨᱮ ᱦᱮᱡ ᱟᱬᱜᱳ ᱟᱠᱟᱱᱟ᱾ ᱠᱟᱹᱣᱰᱤᱭᱟᱹᱨᱤ ᱡᱤᱭᱚᱱ ᱠᱷᱟᱸᱰᱟᱣ ᱯᱚᱨᱤᱠᱟᱴᱷᱟᱢᱳ ᱠᱩᱭᱞᱟᱹ ᱠᱷᱟᱫᱟᱱ ᱪᱟᱥ ᱠᱟᱹᱢᱤ ᱞᱤᱪᱟᱹᱲ ᱴᱚᱴᱷᱟ ᱨᱮᱭᱟᱜ ᱜᱚᱲᱚ ᱥᱚᱯᱚᱦᱚᱫ ᱥᱮᱪᱮᱫ ᱞᱤᱴᱤᱯᱟᱲᱟ ᱵᱚᱱᱚᱛ ᱨᱮ ᱒᱖ ᱜᱚᱴᱟᱱ ᱟᱹᱛᱩ ᱨᱮ ᱯᱨᱤᱼᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜᱼᱟ, ᱑᱗᱒ ᱜᱚᱴᱟᱱ ᱟᱹᱛᱩ ᱨᱮ ᱮᱛᱚᱦᱚᱵ ᱥᱮᱪᱮᱫ ᱟᱥᱲᱟ (ᱯᱨᱟᱭᱢᱟᱨᱤ), ᱕᱐ ᱜᱚᱴᱟᱱ ᱟᱹᱛᱩ ᱨᱮ ᱛᱟᱞᱢᱟ ᱥᱮᱪᱮᱫ ᱟᱥᱲᱟ, ᱒ ᱭᱟ ᱟᱹᱛᱩ ᱨᱮ ᱥᱮᱠᱮᱱᱰᱟᱨᱤ ᱥᱮᱪᱮᱫ ᱟᱥᱲᱟ, ᱒ ᱟᱹᱛᱩ ᱨᱮ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱥᱮᱪᱮᱫ ᱟᱥᱲᱟ ᱟᱨ ᱑᱐᱐ ᱜᱚᱴᱟᱱ ᱟᱹᱛᱩ ᱨᱮᱫᱚ ᱪᱮᱫ ᱥᱮᱪᱮᱫ ᱟᱥᱲᱟ ᱜᱮ ᱵᱟᱹᱱᱩᱜᱼᱟ᱾ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱥᱮᱪᱮᱫ ᱟᱥᱲᱟ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ